stanford-oval/wikipedia huggingface dataset:
נטיית הפועל בגרמנית
werden ("להפוך, יהיה", בעזרתו יוצרים את צורת ה־Passiv I ואת העתיד)

| Non-finite |  |  |  |  |  |  |
| --- | --- | --- | --- | --- | --- | --- |
Infinitiv Präsens: werden
Infinitiv Futur I: werden werden
substantivierter Infinitiv: das Werden (gen. des Werdens)
Partizip I Praesens: werdend (werdender, werdende, werdendes, werdende)
(Partizip II (Perfekt: geworden (gewordener, gewordene, geworndenes, gewordene ("להפוך") / worden (פועל עזר))
| Indikativ | ich | du | er | wir | ihr | sie/Sie |
| Präsens | werde | wirst | wird | werden | werdet | werden |
| Präteritum | wurde (arch. ward) | wurdest (arch. wardst) | wurde (arch. ward) | wurden | wurdet | wurden |
| Futur I | werde werden | wirst werden | wird werden | werden werden | werdet werden | werden werden |
| Konditional | ich | du | er | wir | ihr | sie/Sie |
| Präsens | würde werden | würdest werden | würde werden | würden werden | würdet werden | würden werden |
| Konjunktiv | ich | du | er | wir | ihr | sie/Sie |
| Konjunktiv I | werde | werdest | werde | werden | werdet | werden |
| Konjunktiv II | würde | würdest | würde | würden | würdet | würden |
| Futur I | werde werden | werdest werden | werde werden | werden werden | werdet werden | werden werden |
| Imperativ |  | du |  | wir | ihr | Sie |
|  |  | werde |  | werden | werdet | werden |
sein ("להיות", בעזרתו יוצרים את צורת ה־Passiv II ואת הזמנים המושלמים)

| Non-finite |  |  |  |  |  |  |
| --- | --- | --- | --- | --- | --- | --- |
Infinitiv Präsens: sein
Infinitiv Futur I: sein werden
substantivierter Infinitiv: das Sein (gen. des Seins)
Partizip I Praesens: seiend (seiender, seiende, seiendes, seiende)
(Partizip II (Perfekt: gewesen (gewesener, gewesene, gewesenes, gewesene)
| Indikativ | ich | du | er | wir | ihr | sie/Sie |
| Präsens | bin | bist | ist | sind | seid | sind |
| Präteritum | war | warst | war | waren | wart | waren |
| Futur I | werde sein | wirst sein | wird sein | werden sein | werdet sein | werden sein |
| Konditional | ich | du | er | wir | ihr | sie/Sie |
| Präsens | würde sein | würdest sein | würde sein | würden sein | würdet sein | würden sein |
| Konjunktiv | ich | du | er | wir | ihr | sie/Sie |
| Konjunktiv I | sei | sei(e)st | sei | seien | seiet | seien |
| Konjunktiv II | wäre | wärest | wäre | wären | wäret | wären |
| Futur I | werde sein | werdest sein | werde sein | werden sein | werdet sein | werden sein |
| Imperativ |  | du |  | wir | ihr | Sie |
|  |  | sei |  | seien | seid | seien |
haben (מקביל ל־"to have", בעזרתו יוצרים את הזמנים המושלמים)

| Non-finite |  |  |  |  |  |  |
| --- | --- | --- | --- | --- | --- | --- |
Infinitiv Präsens: haben
Infinitiv Futur I: haben werden
substantivierter Infinitiv: das Haben (gen. des Habens)
Partizip I Praesens: habend (habender, habende, habendes, habende)
(Partizip II (Perfekt: gehabt (gehabter, gehabte, gehabtes, gehabte)
| Indikativ | ich | du | er | wir | ihr | sie/Sie |
| Präsens | habe | hast | hat | haben | habt | haben |
| Präteritum | hatte | hattest | hatte | hatten | hattet | hatten |
| Futur I | werde haben | wirst haben | wird haben | werden haben | werdet haben | werden haben |
| Konditional | ich | du | er | wir | ihr | sie/Sie |
| Präsens | würde haben | würdest haben | würde haben | würden haben | würdet haben | würden haben |
| Konjunktiv | ich | du | er | wir | ihr | sie/Sie |
| Konjunktiv I | habe | habest | habe | haben | habet | haben |
| Konjunktiv II | hätte | hättest | hätte | hätten | hättet | hätten |
| Futur I | werde haben | werdest haben | werde haben | werden haben | werdet haben | werden haben |
| Imperativ |  | du |  | wir | ihr | Sie |
|  |  | (hab(e |  | haben | habt | haben |
Ihr haben (נימוסי)
tun ("לעשות/to do")

| Non-finite |  |  |  |  |  |  |
| --- | --- | --- | --- | --- | --- | --- |
Infinitiv Präsens: tun
Infinitiv Futur I: tun werden
substantivierter Infinitiv: das Tun (gen. des Tuns)
Partizip I Praesens: tuend (tuender, tuende, tuendes, tuende)
(Partizip II (Perfekt: getan (getaner, getane, getanes, getane)
| Indikativ | ich | du | er | wir | ihr | sie/Sie |
| Präsens | tue | tust | tut | tun | tut | tun |
| Präteritum | tat | tatest | tat | taten | tatet | taten |
| Futur I | werde tun | wirst tun | wird tun | werden tun | werdet tun | werden tun |
| Konditional | ich | du | er | wir | ihr | sie/Sie |
| Präsens | würde tun | würdest tun | würde tun | würden tun | würdet tun | würden tun |
| Konjunktiv | ich | du | er | wir | ihr | sie/Sie |
| Konjunktiv I | tue | tuest | tue | tuen | tuet | tuen |
| Konjunktiv II | täte | tätest | täte | täten | tätet | täten |
| Futur I | werde tun | werdest tun | werde tun | werden tun | werdet tun | werden tun |
| Imperativ |  | du |  | wir | ihr | Sie |
|  |  | tu(e) |  | tun | tut | tun |
פעלים פריקים ואי־פריקים

בגרמנית, מילות יחס ותחיליות לעיתים קרובות מוספות לפעלים כדי לשנות את משמעותם. פעלים שנוצרו בצורה הזאת מתחלקים לשתי קבוצות: פעלים פריקים שמתנתקים מהתחיליות שלהם בהווה ופעלים אי־פריקים שאינם עושים זאת. ההטיות זהות לאלה של הפועל המקורי והמיקום של התחיליות אצל הפעלים הפריקים והאי־פריקים מתאים לדפוס מסוים. בהרבה מקרים, השפעת התחילית על הפועל איננה צפויה, ולכן בדרך כלל צריך ללמוד את המשמעות של כל פועל בנפרד.
פעלים פריקים מתנתקים מהתחיליות שלהם בהווה, בעבר הפשוט ובציווי. ממקמים את התחיליות בסופן של פסוקיות (clauses). צורת הבינוני (past participle) במקרים כאלה היא התחילית שמוצמדת לצורת הבינטוני הרגילה. שם הפועל שומר על התחילית במקרים שמשתמשים בו, כמו למשל בצורת התנאי ובעתיד.
nehmen – "לקחת/to take" (פועל חריג)
Er nimmt das Buch – "הוא לוקח את הספר/He is talking the book" (שינוי בתנועה)
Er hat das Buch genommen – "הוא לקח את הספר/He has taken the book" (שינוי בתנועה וסיומת en- הנפוצה בפעלים חריגים)
Er wird das Buch nehmen – "הוא ייקח את הספר/He will take the book" (זמן עתיד)
zunehmen – "לגדול; לעלות במשקל/to increase; to put on weight"
Es nimmt schnell zu – "זה גדל במהירות/It is quickly increasing"
Es hat schnell zugenommen – "זה גדל במהירות/It has quickly increased"
Er wird es schnell zunehmen – "הוא יגדל את זה במהירות/He will increase it quickly" (משתמשים ב"לגדול" בתור שם הפועל מכיוון שמדובר בזמן עתיד)
פעלים אי־פריקים שומרים על התחיליות שלהם בכל המקרים. בצורת הבינוני (past participle) התחילית באה במקום ge-. כמו כן, היא שומרת על החריגויות של צורת הבינוני של הפועל המקורי.
kaufen – "לקנות/to buy" (פועל רגיל)
Ich kaufe es – "אני קונה את זה/I buy it"
Ich habe es gekauft – "קניתי את זה/I have bought it"
verkaufen – "למכור/to sell"
Ich verkaufe es – "אני מוכר את זה/I sell it"
Ich habe es verkauft – "מכרתי את זה/I have sold it" (רגיל, חוץ מהעובדה שהסיומת ver- החליפה את ge-)
ישנם כמה פעלים שהם פריקים עם משמעות אחת ואי־פריקים עם משמעות אחרת. לדוגמה, משמעות הפועל "übersetzen" היא "לתרגם" כשהוא אי־פריק ו"להעביר/to ferry" כשהוא פריק.
הערות שוליים

↑  דוברי השפה לעיתים קרובות יוצרים צורה הדומה לצורת הסביל באמצעות שימוש במילה Man (כל אחד, מקביל ל־one הרשמי באנגלית) שלאחריה בא הזמן המתאים. דוגמה: Man kann ("זה אפשרי/One can").
סול יורוק

| --- | --- |

סול יורוק עם חנה רובינא
 לידה:  9 באפריל 1888 Pogar, האימפריה הרוסית 
 פטירה:  5 במרץ 1974 (בגיל 85) ניו יורק, ארצות הברית 
 מדינה:  ארצות הברית 
 מקום קבורה:  Temple Israel Cemetery 
 פרסים והוקרה:  פרס הריקוד קאפצ'יו (1959) 
 
סול יורוק (באנגלית: Sol Hurok, ברוסית:  Соломон Израилевич Гурков, סולומון איזראלביץ' גורקוב ‏; 9 באפריל 1888 – 5 במרץ 1974) היה אמרגן יהודי-אמריקאי בעל שם עולמי.
קורות חיים

יורוק נולד בעיירה בשם פוגאר (כיום נמצאת העיירה בתחומי מחוז בריאנסק) באימפריה הרוסית, בשנת 1888, והיגר לארצות הברית ב-1906 ובשנת 1914 הפך לאזרח אמריקאי.
במהלך הקריירה הארוכה של יורוק, ייצגה סוכנות האמנים שלו מספר רב של אמני במה מן השורה הראשונה, בהם: מריאן אנדרסון, אירינה ארכיפובה, ולדימיר אשכנזי, פיודור שאליאפין, ואן קלייברן, איזדורה דאנקן, מיכאיל פוקין, אמיל גיללס, ארטורו בנדטי מיכלאנג'לי, דוד אויסטרך, אנה פבלובה, יאן פירס, אנדרס סגוביה, סביאטוסלב ריכטר, מסטיסלב רוסטרופוביץ', ארתור רובינשטיין, אייזק שטרן, גלינה וישנבסקאיה, אפרם צימבליסט ורבים אחרים.
בשנת 1935 הציג רובינשטיין את יורוק לפני הזמרת מריאן אנדרסון, ויורוק ניהל את עסקיה מאז ועד תום הקריירה שלה. כמה שנים לאחר מכן, היה יורוק שותף, יחד עם וולטר וייט מן ה-NAACP והגברת הראשונה של ארצות הברית, אלינור רוזוולט, בארגון קונצרט הפסחא על מדרגות יד לינקולן, שהתקיים ב-9 באפריל 1939, והיה מאז לאגדה.
בשנת 1959, אחרי 35 שנות מאמץ, הצליח סול יורוק להביא את להקת הבלט הרוסית ההיסטורית של תיאטרון הבולשוי לארצות הברית לסיור הופעות בן שמונה שבועות. ב-1961 הביא את בלט קירוב ואת להקת הבלט של איגור מויסייב לארצות הברית. ב-1962 הגיע שוב להישג יוצא מגדר הרגיל כשהביא שוב את הבולשוי לארצות הברית בשיאו של משבר הטילים בקובה.
"רביעיית מוג הראשונה", ההרכב הראשון שביצע מוזיקה אלקטרונית בקרנגי הול, נוסדה ב-1970 בתגובה לבקשתו של יורוק לשמוע את הסינתיסייזר של מוג בקונצרט חי.
כאות הוקרה להשפעתו העצומה של יורוק על המוזיקה האמריקאית, ניתן לו ב-4 בדצמבר 1971 אות ההצטיינות היוקרתי מטעם מועדון הזמר של אוניברסיטת פנסילבניה. פרס זה נקבע ב-1964 "כהצהרת הערכה מדי שנה לאדם, שהרים תרומה משמעותית לעולם המוזיקה ועזר ליצור אקלים, שבו יוכלו הכישרונות שלנו למצוא ביטוי אמיתי."
בשנת 1972 התפוצצה במשרדו של יורוק במנהטן פצצה שנשתלה שם, הרגה את איריס קונס ופצעה אנשים אחדים, בהם יורוק עצמו. את הפיגוע ארגנה הליגה להגנה יהודית, שהתנגדה לסיורי ההופעות בארצות הברית של אמנים מברית המועצות.
ב-1974, בדרכו לפגישה עם דייוויד רוקפלר לדון במיזם של רודולף נורייב, נפטר סול יורוק מהתקף לב. קהל של יותר מאלפיים איש מילא כמעט עד אפס מקום את קרנגי הול להלווייתו, ומריאן אנדרסון נשאה את ההספד האחרון.
"לא הייתה לו ההבנה המוזיקלית של מלומד או מומחה", אמר לי הפסנתרן הרוסי אלכסנדר סלובודיאניק, עוד תגלית של יורוק. "אבל היה לו חוש שישי להילה שמקיפה אמן, הילת ההצלחה או היכולת לעניין קהל. ואחרי הכל, גם לרוב האנשים בקהל המאזינים בקונצרט אין כל הכשרה מיוחדת. גם להם, כמו ליורוק, פשוט יש לבבות."
הערות שוליים

↑  סופר מעריב בארצות הברית, "ליגת ההגנה היהודית", מעריב, 6 בפברואר 1970
↑  הארלו רובינזון, "סול יורוק: אמרגן המחול של אמריקה"
| --- | --- |
בקרת זהויות :  NLI: 987007262849605171  PLWABN: 9810618385405606  BIBSYS: 90597534  BnF: cb125652338 (data)  CiNii: DA07244331  GND: 119197510  ISNI: 0000 0000 8360 570X  LCCN: n92058398  MusicBrainz: 6c401afd-0726-4918-9478-06743dbd0218  NKC: xx0255039  NLA: 49116878  NTA: 130272639  SNAC: w69z965d  SUDOC: 181480263  Trove: 1488227  VIAF: 17339315   WorldCat (עם VIAF): 17339315 
סול יורוק (באמצע) עם יוסי ידין וחנה מרון, רמת גן 1954
סילבסטרו לגה

| --- | --- |

 לידה:  8 בדצמבר 1826 מודיליאנה, איטליה 
 פטירה:  21 בספטמבר 1895 (בגיל 68) פירנצה, ממלכת איטליה 
 מקום לימודים:  האקדמיה לאומנויות של פירנצה 
 תחום יצירה:  ציור 
 זרם באמנות:  ריאליזם 
 הושפע על ידי:  Benedetto Servolini, Luigi Mussini, Franz Adolf von Stürler, Enrico Pollastrini, Tommaso Gazzarini, Giuseppe Bezzuoli, Antonio Ciseri 
 יצירות ידועות:  After Lunch, The painter Tommasi painting in the garden 
 
סילבסטרו לגה
סילבסטרו לגה (באיטלקית: Silvestro Lega;‏ 8 בדצמבר 1826 – 21 בספטמבר 1895) היה צייר איטלקי מן האסכולה הריאליסטית. הוא נחשב לאחד מהאמנים המובילים בקבוצת המאקיאיולי והיה מקורב לתנועה הלאומית האיטלקית בראשות ג'וזפה מציני.
ביוגרפיה

לגה נולד בעיירה מודיליאנה, שליד פורלי שבצפון איטליה, למשפחת מבוססת. בין השנים 1843 ל-1847 למד באקדמיה לאמנות של פירנצה, תחת הדרכתם של אנריקו פולאסטריני (Enrico Pollastrini), לואיג'י מוסיני (Luigi Mussini) וג'וזפה בצואולי (Giuseppe Bezzuoli). הוא השתתף כמתנדב בצבא של ג'וזפה גריבלדי במערכה למען איחוד ועצמאות איטליה בין השנים 1848 ל-1849. אחר כך המשיך את לימודיו תחת הצייר אנטוניו צ'יזרי.
בשנת 1852 הציג את הציור "דוד מנחם את שאול" בתצוגה חגיגית של האקדמיה. משנת 1860 הוא נהנה מחסותה הכלכלית של משפחת בטלי (Batelli), אז החל להיות מזוהה עם קבוצת המאקיאיולי.
נס הקוממיות

נס הקוממיות של דגניה א'
נס הקוממיות של הוד השרון, הצד השני של הנס
נס הקוממיות הוא אות הוקרה שהוענק על ידי צה"ל במסדר צבאי ליישובים ומוסדות אשר לחמו במלחמת העצמאות ונשארו על מקומם. הנס הענק ל-117 יישובים (כולל שני מפעלים, בית חולים ורובע).
נס הקוממיות, בדומה לנס יחידה בצה"ל, מורכב ממוט ופארה גדולה, עטורה בסרט מערכה של מלחמת העצמאות. הפארה מעוצבת כתבליט המורכב מסמל ההגנה (חרב שמשולב בה ענף של זית) ועלה גפן עם מנורה מסמל המדינה, בהיקף הפארה נמצא כיתוב: "בעד שירות פעיל במלחמת הקוממיות תש"ח תש"ט". בצד השני של הפארה נמצא כיתוב של ציטוט מספר דברים פרק ז':
כִּ֤י תֹאמַר֙ בִּלְבָ֣בְךָ֔ רַבִּ֛ים הַגּוֹיִ֥ם הָאֵ֖לֶּה מִמֶּ֑נִּי׃ • לֹ֥א תִירָ֖א מֵהֶ֑ם
הכיתוב עטור בענפי זית ומגן דוד מתחתיו. בראש הפארה נמצא סמל ההגנה (חרב עם ענף של זית).
נס הקוממיות חולק ל-92 יישובים ביום העצמאות בשנת תשט"ו, 1955. הנס חולק ל-70 יישובים בטקס מרכזי באצטדיון רמת גן בנוכחות שר הביטחון דוד בן-גוריון ולעוד 20 יישובים בטקסים מקבילים בעפולה ובבאר שבע. בדיווח על עשרת היישובים שעתידים לקבל את הנס בטקס בעפולה – בית יוסף, בית קשת, גשר, טירת צבי, כפר החורש, משמר העמק, מסדה, סג'רה, עין גב ושער הגולן – נאמר שהם הצטיינו במלחמת השחרור. בתעודה שנלוותה לנס הקוממיות של מגדיאל נרשם: "וזאת התעודה בישראל כי המושבה מגדיאל הייתה בלוחמי מלחמת הקוממיות ועזרה באמונה לניצחון צבא הגנה לישראל, ועל כן הוענק לה אות הקוממיות". בנוסף ליישובים, באותה שנה קיבלו את הנס מפעל האשלג סדום ושדה התעופה לוד.
חלוקת הנס הביאה לטענות על קיפוח של יישובים שונים אשר לא נכללו ברשימת מקבלי הנס. כך למשל, ראש מועצה אזורית הדר השרון הביע מחאה פומבית בחגיגת ל"ג בעומר על כך שהיישוב כפר הס לא קיבל את הנס ובעיתון דבר, הובעה מחאה על כך שבאר טוביה, כפר ורבורג, בצרון וגן יבנה לא קבלו את הנס.
בעקבות המחאות הוענק נס הקוממיות ביום העצמאות תשי"ז (1957) לשישה יישובים נוספים.
הנס של כל יישוב הוענק בלווית מגילת קלף המספרת את סיפור הגבורה של עמידת היישוב לשני נציגים של היישוב.
לגבי חלק מהיישובים נוצרה מחלוקת לגבי זכאותם לנס הקוממיות. שער הגולן לא קיבל את נס הקוממיות באותן שנים בגלל שפינו את יישובם לאחר ארבעה ימי לחימה. לאור מחאת אנשי משמר הירדן על שלא קבלו את הנס, טען דובר משרד הביטחון שהיישוב אינו זכאי לנס כי הוא חרב במלחמת העצמאות. כנגד דברים אלו נטען שמשמר הירדן הוא המשך ישיר ליישוב שחרב, הגם שהוא זז 2 קילומטר, ועל כן היישוב זכאי לנס הקוממיות. נס הקוממיות הוענק לבסוף למשמר הירדן, לאחר כ-30 שנה, כאשר משרד הביטחון הסכים להעניק את נס הקוממיות ליישובים שעברו למקום אחר, דוגמת בארות יצחק שקבלה את הנס בח' בתמוז תשמ"א. סביב הפרשה עלו טענות שההתנכרות למושבה נבעה מהיותה מזוהה עם הימין.
מאוכזבים אחרים מאי קבלת נס הקוממיות היו חברי קיבוצים שנטשו את קיבוצם והקימו קיבוץ חדש בעקבות הפילוג בקיבוץ המאוחד. במענה לבקשת חברי קיבוץ עינת שהשתתפו בלחימה כחברי רמת הכובש לקבל את נס הקוממיות, כתב דוד בן-גוריון, שר הביטחון, שהדבר אינו אפשרי כי הנס ניתן ליישובים ולא לבודדים.
בינואר 1962 הוענק הנס גם לבית חולים הדסה בירושלים
לאחר מלחמת ששת הימים

לאחר מלחמת ששת הימים בה שב צה"ל לשטחי יהודה ושומרון והקמת כפר עציון פנו מתיישבי כפר עציון בבקשה להענקת נס הקוממיות ליישובים שחרבו בעקבות המלחמה. באמצע שנת 1969 הוענק נס הקוממיות לכפר עציון, לאחר שעמד בדרישה של יישוב שנשאר על אדמתו.
בתחילת שנות השמונים הוענקו נסי הקוממיות למספר יישובים שלא קיבלו את הנס בשנות החמישים עקב מחלוקת לגבי היישובים שנחרבו או הועתקו למקום חדש.
בשנת 1980 הוענק נס הקוממיות ליישוב משמר הירדן.
בשנת 1981 הוענקו נסי הקוממיות ל-9 יישובים, ביניהם הרובע היהודי בעיר העתיקה בירושלים.
בשנת 1982 הוענקו נסי הקוממיות ל-4 יישובים, ביניהם לחברת החשמל בנהריים.
בשנת 1984 הוענק נס הקוממיות לקיבוץ איל שהוקם אחרי שישוב דרדרה ננטש.
כאשר התעודה המקורית בחתימת דוד בן-גוריון אבדה, בשנת 2004, הוחלט להעניק ליישוב ביריה את התעודה החדשה בחתימתו של שר הביטחון שאול מופז.
הצגת נס הקוממיות ביישובים

היישובים השונים הציגו את נס הקוממיות בדרכים שונות. בבארות יצחק מוצב נס הקוממיות ליד הדגל בטקס יום העצמאות. יישובי מצודות אוסישקין הציבו את נסי הקוממיות שלהם על במת הטקס בחגיגות עשרים שנה להתיישבותן. בדגניה א' מתקיים בכל שנה טקס ביום הזיכרון לחללי מערכות ישראל בו מעבירים ותיקי הקיבוץ את נס הקוממיות לצעירים לפני גיוס.  בדגניה א' ובביריה מוצג נס הקוממיות במוזיאון המקומי ובצפת נלקח הנס לתהלוכה ברחובות ביום הזיכרון.
גלריה

הענקת נס הקוממיות לנציג היישוב על ידי נשיא המדינה יצחק בן-צבי, הטקס באצטדיון רמת גן, יום העצמאות, 1955.
נציגי היישובים עם נסי הקוממיות. הטקס באצטדיון רמת גן, יום העצמאות, 1955.
ראו גם

נס יחידה
הערות שוליים

↑  עשרות חגיגות יאורגנו ביום העצמאות, דבר, 22 באפריל 1955
↑  דברה התכונה לחג העצמאות - המשך, דבר, 25 באפריל 1955
↑  מלחמת העצמאות - תושבי מגדיאל נשמו לרווחה,
↑  חגיגת ל"ג בעומר בגוש תל מונד, דבר, 12 במאי 1955
↑  י. יעקבי, בשולי דברים - יישובים שקופחו, דבר, 9 במאי 1955
↑  יום העצמאות ייפתח ביום א' בטקסי זיכרון לחללים, דבר, 3 במאי 1957
↑  אלי אשכנזי, לא התאבדנו למען המולדת, אז מה?, באתר הארץ, 6 באפריל 2006
↑  אליהו פריד, למה קופחנו?, מעריב, 16 במאי 1955
↑  הממונה על יחסי ציבור - משרד הביטחון, נס הקוממיות רק ליישובים קיימים, דבר, 19 במאי 1955
↑  נתן בן חיים, עוד לעניין נס הקוממיות למשמר הירדן - מכתב למערכת, דבר, 24 במאי 1955
↑  אהרן אבן-חן, נס הקוממיות יימסר למגיני משמר הירדן, מעריב, 15 במאי 1980
↑  נחמן גלבוע, גיבורים עצובים, הדף הירוק, 29 במאי 2008, ציוני דרך, אתר בארות יצחק
↑  משמר הירדן, אנציקלופדיה e-yarok
↑  ד. בן גוריון לחברים בקיבוץ עינת, דבר, 27 באפריל 1955
↑  הוענק הנס לבית חולים הדסה, הכתבה בעיתון הארץ, 23 בינואר 1962
↑  דורשים לתת נס הקוממיות ליישובים שנחרבו, דבר, 19 במרץ 1968
↑  נס הקוממיות לכפר עציון, דבר, 6 ביוני 1969
↑  אהרן אבן-חן, נס הקוממיות יימסר למגיני משמר הירדן, מעריב, 15 במאי 1980
↑  נהריים - החזון, היישוב ומפעל החשמל, אתר חברת החשמל
↑  איל - דרדרה (קיבוץ), באתר הגבורה
↑  הענקת התעודה ליישוב ביריה, באתר הגבורה
↑  ידיעון בארות יצחק, ז' באייר תשס"ט
↑  20 שנה להתנחלות מצודות אוסישקין, דבר, 8 ביוני 1959
↑  אלי אשכנזי, מהברוש ועד הטנק - מסע לזכר הלוחמים, באתר הארץ, 6 במאי 2008
| אותות ועיטורים ישראליים |
| --- | --- | --- |
| עיטורי צה"ל | עיטור הגבורה • עיטור העוז • עיטור המופת • ציון לשבח • אות הערכה מטעם הרמטכ"ל • אות מצטיין הרמטכ"ל • אות מצטיין הנשיא • מצטיין שר הביטחון • אותות הערכה והוקרה  של חיל האוויר |  |
| עיטורי המשטרה, השב"ס וכבאות והצלה | עיטור הגבורה • עיטור האומץ • עיטור המופת • עיטור השירות • עיטור ההתנדבות |  |
| אותות מערכה | מלחמת הקוממיות • מלחמת סיני • מלחמת ששת הימים • מלחמת ההתשה • מלחמת יום הכיפורים • מערכת שלום הגליל • המערכה ברצועת הביטחון • מלחמת לבנון השנייה • מערכת צוק איתן |  |
| אותות שירות | אות השומר • אות ניל"י • אות ההגנה • אות האצ"ל • אות הלח"י • עיטור אסורי שלטון המנדט  עיטור לוחמי המדינה • אות ההתנדבות • אות הלוחם בנאצים • אות המשמר |  |
| אחר | אות השירות המבצעי • פרס ביטחון ישראל • אות הוקרה מטעם האלוף • אות השירות בישראל • אות המעפיל • נס הקוממיות • אות קטמון (בוטל) |  |
| ראו גם | סיכות צה"ל • ועדת השרים לענייני סמלים וטקסים |  |
סוזן פדרסן

סוזן ג'יין "סו" פדרסן-פנקי (באנגלית: Susan Jane "Sue" Pedersen-Pankey; נולדה ב-16 באוקטובר 1953) היא שחיינית עבר אמריקאית. אלופה אולימפית בעלת 4 מדליות מהן 2 זהב ו-2 כסף מאולימפיאדה אחת (מקסיקו סיטי 1968) ושיאנית עולם במשחה ל-200 מטר חופשי.
ביוגרפיה

פדרסן נולדה בסקרמנטו, שבקליפורניה. היא החלה לשחות כבר בגיל 3, בהמלצת רופא המשפחה, לאחר שהייתה ילדה "מלאת אנרגיה".
במשחקים הפאן-אמריקאיים שנערכו בוויניפג, קנדה בשנת 1967 זכתה  פדרסן ב-3 מדליות כסף, במשחה ל-800 מטר חופשי (9:38.37 דקות) אחרי בת ארצה דבי מאייר שקבעה שיא עולם חדש של 9:22.9 דקות, במשחה ל-200 מטר מעורב אישי (2:30.91 דקות) אחרי בת ארצה קלאודיה קולב שקבעה אף היא שיא עולם חדש של 2:26.1 דקות ובמשחה ל-400 מטר מעורב אישי (5:21.57 דקות) שוב אחרי קולב שקבעה שיא עולם חדש נוסף של 5:09.7 דקות.
ביוגרפיה > שיאנית עולם

בתחרות שנערכה בסנטה קלרה, שבקליפורניה ב-6 ביולי 1968 קבעה פדרסן במשחה ל-200 מטר חופשי שיא עולם חדש של 2:09.5 דקות, שיפור לשיא העולם בן השנה של בת ארצה פאם קראוז (2:09.7 דקות). שיא עולם זה החזיק מעמד כחודש ונשבר על ידי בת ארצה אדית ווצל (2:08.8 דקות).
ביוגרפיה > אלופה אולימפית

באולימפיאדת מקסיקו סיטי (1968) זכתה פדרסן ב-4 מדליות, מהן שתי מדליות זהב במשחי השליחות ושתי מדליות כסף במשחים אישיים. מדליות זהב, במשחה שליחות 4x100 מטר חופשי ביחד עם ג'יין בקמן, לינדה גוסטבסון וג'אן האן בשיא אולימפי חדש של 4:02.5 דקות, לפני מזרח גרמניה (4:05.7 דקות דקות) וקנדה (4:07.2 דקות) ובמשחה שליחות 4x100 מטר מעורב ביחד עם קיי הול, קאטי בול ואלי דניאל בשיא אולימפי חדש של 4:28.3 דקות, לפני אוסטרליה (4:30.0 דקות דקות) ומערב גרמניה (4:36.4 דקות). את סגנון החופשי היא שחתה ב"זינוק שליחות" בתוצאה המהירה בתחרות של 59.4 שניות. מדליות כסף, במשחה ל-100 מטר חופשי בתוצאה של 1:00.3 דקות, אחרי ג'אן האן (1:00.0 דקות), ולפני לינדה גוסטבסון (1:00.3 דקות) בנות ארצה ובמשחה ל-200 מטר מעורב אישי בתוצאה של 2:28.8 דקות, אחרי קלאודיה קולב שקבעה שיא אולימפי חדש של 2:24.7 דקות ולפני ג'אן האן (2:31.4 דקות). נוסף לכך, היא סיימה במקום רביעי במשחה ל-400 מטר מעורב אישי בתוצאה של 5:25.8 דקות.
זמן קצר לאחר המשחקים האולימפיים החליטה פדרסן לפרוש משחייה תחרותית.
כיום, מתגוררת פדרסן בטקומה שבמדינת וושינגטון ועובדת כרואת חשבון.
תארים והישגים

בשנת 1995 זכתה פדרסן להכלל בהיכל התהילה הבינלאומי של השחייה.
הערות שוליים

↑  PAN AMERICAN GAMES - SWIMMING AND DIVING, באתר gbrathletics
סילשי סיהינה

סילשי מקוריה סיהינה (באנגלית: Sileshi Mekuria Sihine; נולד ב-29 בינואר 1983) הוא אתלט אתיופי. הוא סגן אלוף אולימפי פעמיים ברציפות וסגן אלוף עולם פעמיים ברציפות בריצת 10,000 מטר.
ביוגרפיה

את הקריירה שלו כספורטאי החל סיהינה כשהיה תלמיד בבית ספר. באותם ימים, ראה בבן ארצו, היילה גברסילאסי מודל לחיקוי, ועם הזמן הפך סיהינה לשותפו בתחרויות כנציג אתיופיה.
באליפות העולם שנערכה בפריז, צרפת בשנת 2003 זכה סיהינה במדליית ארד בריצת 10000 מטר, ובכך היה שותף עם עוד שני רצים אתיופים שזכו בכל שלוש המדליות באותה תחרות יחד קנניסה בקלה והיילה גברסילאסי. באותה שנה הוא זכה במדליית זהב בריצת 10000 מטר במשחקי אפריקה שנערכו באבוג'ה, ניגריה.
באולימפיאדת אתונה (2004) זכה סיהינה במדליית כסף בריצת 10000 מטר בתוצאה של 27:09.39 דקות, אחרי בן ארצו, קנניסה בקלה שקבע שיא אולימפי חדש של 27:05.10 דקות ולפני זרסנאי טדסה מאריתריאה (27:22.57 דקות). באותה שנה זכה סיהינה במדליית ארד באליפות העולם בריצת קרוס קאנטרי.
אליפות העולם שנערכה בהלסינקי, פינלנד בשנת 2005 זכה סיהינה בשתי מדליות כסף בריצת 10,000 מטר, שוב אחרי בקלה ובריצת 5,000 מטר.
בשנת 2006 זכה סיהינה במדליית כסף נוספת, הפעם במסגרת אליפות העולם בריצת קרוס קאנטרי, כשפעם נוספת מקדים אותו קנניסה בקלה.
באליפות העולם שנערכה באוסקה, יפן בשנת 2007 זכה סיהינה במדליית כסף בריצת 10000 מטר בתוצאה של 27:09.03 דקות, אחרי בקלה (27:05.90 דקות) ולפני מרתין מת'אטי מקניה (27:12.17 דקות).
באולימפיאדת בייג'ינג (2008) זכה סיהינה במדליית כסף בריצת 10000 מטר בתוצאה של 27:02.77 דקות, אחרי בקלה ששיפר את שיאו האולימפי והעמיד אותו על 27:01.17 דקות ולפני מיכה קוגו מקניה (27:04.11 דקות).
משפחה

סילשי סיהינה נשוי לטירונש דיבאבה, האלופה האולימפית בריצות ל-5000 מטר ול-10000 מטר, אלופת עולם ושיאנית העולם הנוכחית בריצת 5000 מטר.
שיאים אישיים > אצטדיון

ריצת 3000 מטר: 7:29.92 דקות (2005)
ריצת 5000 מטר: 12:47.04 דקות (2004)
ריצת 10000 מטר: 26:39.69 דקות (2004)
שיאים אישיים > מסלול

ריצת 10 ק"מ: 27:56 דקות (2004)
ריצת 15 ק"מ: 41:38 דקות (2004)
ריצת 20 ק"מ: 58:09 דקות (2005)
ריצת חצי מרתון: 1:01:14 שעות (2005)
סוזן פוליס-שוץ

| --- | --- |
אין תמונה חופשית
 לידה:  23 במאי 1944 (בת 80) א סיוון התש"ד פיקסקיל, ארצות הברית 
 מדינה:  ארצות הברית 
 השכלה:  Rider University 
 בן זוג:  סטיבן שוץ
 צאצאים:  ג'ארד פוליס
 https://www.sps.com/
 
סוזאן פוליס שוץ (לבית פוליס) (באנגלית: Susan Polis Schutz ; נולדה ב־23 במאי 1944) היא סופרת, משוררת, במאית ואשת עסקים יהודייה-אמריקאית, שהקימה את הוצאת הספרים וכרטיסי הברכה Blue Mountain Arts. היא אמו של מושל קולורדו ג'ארד פוליס.
ביוגרפיה > חייה הפרטיים

שוץ נולדה בפיקסקיל, ניו יורק, והיא בתם של יוני (לבית קלר) ודייוויד פוליס. סבה וסבתה היו מהגרים יהודים מרוסיה. שוץ קיבלה תואר ראשון באוניברסיטת ריידר בשנת 1966, שם למדה אנגלית וביולוגיה. במהלך לימודיה היכירה סוזן את סטיבן שוץ שלימים יהפוך לבעלה.
ביוגרפיה > קריירה

לאחר קבלת התואר הראשון עבדה שוץ כמורה ועובדת סוציאלית בשכונת הארלם בניו יורק וראתה חשיבות רבה בעבודה עם אוכלוסיות מוחלשות. היא למדה גם קורסים בפסיכולוגיה ועבדה כסופרת עצמאית לפרסומים מקומיים.
שוץ והוצאת הספרים אותה הקימה, הפכו מוכרים וזכו לתשומת לב רחבה יותר עם הקמתו, בשנת 1996, של אתר bluemountain.com. אחד הניסויים המוקדמים ביותר במדיום כרטיס הברכה האלקטרוני, האתר אומץ באופן נרחב על ידי משתמשי הרשת. בשנת 1999, מיזם הדוט-קום Excite @ Home רכש את bluemountain.com בעסקה בשווי של 780 מיליון דולר. המחיר ששולם עבור bluemountain.com משנת 1999 הפך לדוגמה למה שנראה מאוחר יותר הערכה מפורזת של ערכה כשהובנו ממדי בועת הדוט-קום. האתר נמכר שוב בשנת 2001 לחברת כרטיסי הברכה American Greetings תמורת 35 מיליון דולר במזומן בלבד.
על פי אתרה של שוץ נמכרו למעלה מ־14 מיליון ספרים המכילים את שיריה של סוזן, ושירתה פורסמה ברחבי העולם בספרי לימוד, כתבי עת ועיתונים.